ഒരു ഇന്ത്യൻ സിവിൽ സെർവന്റും, നയതന്ത്രജ്ഞനും, റോയുടെ ഡയരക്ടറുമായിരുന്നു അദ്ദേഹത്തിന്റെ സുഹൃത്തുക്കൾക്കിടയിൽ കേണൽ മേനോൻ എന്നു കൂടി അറിയപ്പെടുന്ന കെ. ശങ്കരൻ നായർ(ഡിസംബർ 20 1919 - നവംബർ 17 2015). 1986 മുതൽ 1988 വരെ സിംഗപ്പൂരിലെ ഇന്ത്യൻ ഹൈകമ്മീഷണർ ആയിരുന്നു ഇദ്ദേഹം. ഇന്ത്യൻ ഇംപീരിയൽ പോലീസിന്റെ അവസാനത്തെ അംഗമായിരുന്നു ഇദ്ദേഹം. ബംഗ്ലാദേശിന്റെ രൂപീകരണത്തിൽ ബംഗ്ലാദേശ് വിമോചന യുദ്ധത്തിൽ റോയുടെ ഓപ്പറേഷനിലൂടെ മുഖ്യ പങ്കു വഹിച്ച വ്യക്തി കൂടി ആയിരുന്നു ശങ്കരൻ നായർ. ഇദ്ദേഹത്തിന്റെ ഓർമക്കുറിപ്പായ Inside IB and RAW: A Rolling Stone that Gathered Moss എന്ന 2008-ൽ പ്രസിദ്ധീകരിച്ച കൃതി ഇന്ത്യയിലെ ഏറ്റവും വലിയ രണ്ടു സുരക്ഷാ ഏജൻസികളുടെ ഉള്ളുകള്ളികളിലേക്ക് വെളിച്ചം വീശുന്നുവെന്ന കാരണത്താൽ വാർത്താപ്രാധാന്യം നേടി.1983-ൽ രാജ്യം പത്മഭൂഷൺ നൽകി ഇദ്ദേഹത്തെ ആദരിച്ചു.